Šiaulių miesto apylinkės teismas

Šiaulių miesto apylinkės teismas – bendrosios kompetencijos teismas, nagrinėjantis civilines ir baudžiamąsias bylas bei jo kompetencijai įstatymų priskirtas administracinių teisės pažeidimų bylas. Apylinkės teismas Šiaurės Lietuvoje. Teismo veiklos teritorija – Šiaulių miestasŠiaulių miesto apylinkės teismas  (foto, Šiaulių apygardos teismo inf.). Apylinkės teismą sudarė teismo pirmininkas, pirmininko pavaduotojas, kiti teisėjai, taip pat kitas teismo personalas. Iki 2002 m. gruodžio 31 d. prie Šiaulių miesto apylinkės teismo (Vytauto g. 149) veikė teismo antstolių kontora. Joje dirbo 12 antstolių (kontorai vadovavo teismo antstolis R. Kudrauskas).

Teismo buveinė: Vilniaus g. 247, LT-76343 Šiauliai.

Teismo archyvas: Vytauto g. 149, Šiauliai.

Hipotekos skyrius: Vytauto g. 149, Šiauliai.

 Istorija 
1987 m. kovo 26 d. buvo patvirtinti 6 teismo teisėjų etatai. 1987 m. birželio 21 d. Šiaulių miesto teismo pirmasis pirmininku išrinktas Vaclovas Algimantas Birbilas (1992 m. birželio 17 d. Lietuvos Respublikos Aukščiausiosios Tarybos Prezidiumo įsaku paskirtas naujai kadencijai).

Iki 1995 m. buvo įsikūręs dabartiniuose Šiaulių apygardos teismo rūmuose (Dvaro g. 83). Sovietų laikais šiame pastate buvo įsikūrę Karininkų namai.

1997 m. Šiaulių miesto apylinkės teismas tapo erdvesnis, buvo pastatytas šiuolaikiškas priestatas, 735,09 m² plotą užimančiame priestate įsikūrė teisėjai, Hipotekos skyrius, teismo posėdžių salės.

1991 m. lapkričio 7 d. Lietuvos Respublikos Aukščiausiosios Tarybos nutarimu nustatyti 7, 1993 m. kovo 25 d. Lietuvos Respublikos įstatymu – 10, 1994 m. kovo 24 d. – 17, 2003 m. liepos 9 d. Lietuvos Respublikos prezidento dekretu – 18 teisėjų etatai.

Nuo 1995 m. sausio 2 d. LRP dekretu atleistas ir paskirtas Šiaulių apygardos teismo teisėju (1994 m. lapkričio 17 d. Lietuvos Respublikos prezidento dekretu).

1994 m. gegužės 18 d. Lietuvos Respublikos prezidento dekretu Boleslovas Kalainis paskirtas apylinkės teismo teisėju, nuo 1995 m. sausio 17 d. – Šiaulių miesto apylinkės teismo pirmininku (1999 m. gegužės 18 d. Lietuvos Respublikos Prezidento dekretu patvirtintas teisėju iki 65 metų amžiaus).

2001 m. spalio 31 d. Lietuvos Respublikos prezidento dekretu Petras Simėnas buvo perkeltas iš Šiaulių apygardos teismo teisėjo pareigų į miesto apylinkės teismo pirmininko pareigas nuo 2001 m. lapkričio 5 d. Danutė Matiukienė paskirta 5 metams apylinkės teismo teisėja 1994 m. gegužės 18 d. Lietuvos Respublikos prezidento dekretu. 2004 m. gegužės 18 d. Lietuvos Respublikos prezidento dekretu paskirta pakartotinai pirmininko pavaduotojos kadencijai.

Nuo 2003 m. gegužės 1 d. ikiteisminio tyrimo teisėjų pareigas atlieka 2 teisėjai, keičiami rotacijos principu. Šiaulių miesto apylinkės teisme daugiausia išnagrinėta baudžiamųjų bylų, susijusių su nusikaltimais nuosavybei, asmens gyvybei, sveikatai, laisvei ir orumui, finansams.

1998 m. balandžio 1 d. Šiaulių miesto apylinkės teisme įsteigtas Hipotekos skyrius. Hipotekos skyriaus teisėja 1997 m. spalio 31 d. Teisingumo ministro įsakymu paskirta D. Matiukienė. Nuo 1999 m. liepos 12 d. Hipotekos skyriuje teisėja dirba G. Janušienė, vyriausiosios ir vyresniosios specialistės. Hipotekos skyriaus veiklos teritorija nesutampa su Šiaulių m.apylinkės teismo veiklos teritorija.

1999 m. liepą – rugpjūtį Hipotekos skyriuje įgyvendintas duomenų pasikeitimo su Gyventojų registru ir Įmonių registru kompiuteriniais tinklais projektas, kompiuterizuotas Hipotekos registras, kuriame registruojami įkeitimo dokumentai.

Nuo 2003 m. sausio 1 d. įsigaliojus Turto arešto aktų registro įstatymui, pradėjo veikti Turto arešto aktų registrasŠiaulių miesto apylinkės teismo istorija  (ŠAT inf.).

 Vadovybė 
 Teismo pirmininkė Gema Janušienė 
 Teismo pirmininkės pavaduotoja Lina Muchtarovienė
 Hipotekos skyriaus vadovė: hipotekos teisėja Jarūnė Sedalienė 
 Hipotekos skyriaus vadovo pavaduotoja Jūratė Jokubauskienė

 Šaltiniai 

Kategorija:apylinkės teismai
Kategorija:šiauliai
Kategorija:Lietuvos teismai